
 AVIZ

asupra proiectului de Lege pentru compensarea în bani a tichetelor de călătorie pe calea ferată neutilizate de către pensionari  
În conformitate cu prevederile art. 95   din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru compensarea în bani a tichetelor de călătorie pe calea ferată neutilizate de către pensionari, trimis cu adresa nr. P.L.X-73 din 19 februarie 2007, înregistrat  sub nr. 31/148 din 20.02. 2007.
Proiectul de lege a fost adoptat de Senat în şedinţa din 12 februarie 2007.
Potrivit prevederilor art. 61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din           27 februarie 2007.


Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ nr. 1333 din 7.10.2006.

În urma dezbaterilor, cu unanimitate de voturi, s-a hotărât avizarea negativă  a proiectului de lege întrucât, pentru respectarea principiului unicităţii reglementării, modificările propuse ar fi trebuit să se raporteze la textul Ordonanţei de urgenţă a Guvernului nr.71/2004 privind acordarea unor facilităţi familiilor de pensionari.
În raport de obiectul şi conţinutul său, proiectul de lege face parte din categoria legilor ordinare.

